ΘΑ ΗΘΕΛΑ ΝΑ ΚΑΝΩ ΜΙΑ ΕΡΩΤΗΣΗ ΓΕΝΙΚΗ. ΕΧΩ ΜΙΑ ΝΕΑ ΠΡΟΣΛΗΨΗ ΕΡΓΑΖΟΜΕΝΟΥ Ο ΕΡΓΑΖΟΜΕΝΟΣ ΕΧΕΙ ΠΡΟΥΠΗΡΕΣΙΑ ΜΕ ΑΛΛΗ ΕΙΔΙΚΟΤΗΤΑ ΑΠΟ ΑΛΛΗ ΕΠΙΧΕΙΡΗΣΗ Π.Χ. ΔΟΥΛΕΥΕ ΣΑΝ ΒΟΗΘΟΣ ΛΟΓΙΣΤΗ Η ΒΟΗΘΟΣ ΜΙΚΡΟΒΙΟΛΟΓΟΥ ΚΑΙ ΤΩΡΑ ΘΑ ΠΡΟΣΛΗΦΘΕΙ ΣΑΝ ΥΠΑΛΛΗΛΟΣ ΓΡΑΦΕΙΟΥ ΣΥΜΦΩΝΑ ΜΕ ΤΗΝ Ε.Γ.Σ.Σ.Ε. Η ΠΡΟΥΠΗΡΕΣΙΑ ΤΟΥ Η ΟΠΟΙΑ ΕΙΝΑΙ 2 ΤΡΙΕΤΙΕΣ ΘΑ ΥΠΟΛΟΓΙΣΤΕΙ ΣΤΗ ΜΙΣΘΟΔΟΣΙΑ ΤΟΥ? Η ΕΠΕΙΔΗ ΑΦΟΡΑ ΑΛΛΗ ΕΙΔΙΚΟΤΗΤΑ ΔΕΝ ΠΡΟΣΜΕΤΡΑΤΑΙ ΠΑΕΙ ΧΩΡΙΣ ΠΡΟΥΠΗΡΕΣΙΑ? 

ΠΟΤΕ ΥΠΟΛΟΓΙΖΩ ΠΡΟΥΠΗΡΕΣΙΑ ΓΙΑ ΝΕΑ ΠΡΟΣΛΗΨΗ
παντα το ικα στον ελεγχο  λαμβανει υπ οψιν προυπηρεσια σε οποιαδηποτε ειδικοτητα . 

Σε οποιαδήποτε ειδικότητα, αλλά μέχρι το 2012. Μετά δεν... 

Αν προσληφθεί τώρα και εργάζονταν μέχρι π.χ τον Ιούνιο του 2015..θα προσμετρηθεί η προυπηρεσία μέχρι τον Ιούνιο. trieties.pdf 

Οι προσαυξήσεις προϋπηρεσίας καταβάλλονται σε εργαζόμενο με προϋπηρεσία σε οποιονδήποτε εργοδότη και με οποιαδήποτε ειδικότητα, για μεν τους εργατοτεχνίτες μετά τη συμπλήρωση του 18ου έτους της ηλικίας τους, για δε τους υπαλλήλους μετά τη συμπλήρωση του 19ου έτους της ηλικίας τους και ισχύουν για την συμπληρωθείσα υπηρεσία την 14.2.2012.   Συνάδελφε ποιο βιβλίο είναι αυτό που παραθέτεις? 

Υπάρχει περίπτωση το βιβλίο αυτό να είναι πριν τον 4093/2012? Επίσης, ο συντάκτης του κειμένου που έχετε επισυνάψει έχει αστοχήσει στην ημερομηνία (14/02/2012).   Κατά την άποψη του δηλαδή, κάποιος που προσλήφθηκε σε έναν εργοδότη την 01/01/2012 (έχοντας άλλα 3 χρόνια προϋπηρεσία κατά το παρελθόν) και παραμένει ακόμη στον ίδιο, έχει διαφορετική αντιμετώπιση (ως προς την προϋπηρεσία) από έναν εργαζόμενο που προσλήφθηκε σε έναν εργοδότη την 01/01/2013 (και είχε άλλα 3 χρόνια προϋπηρεσία κατά τα έτη 2009-2011). Ο πρώτος δηλαδή θα μείνει για "πάντα" με 1 τριετία ενώ ο δεύτερος θα πάρει και 2η τριετία την 01/01/2016 αν προσληφθεί από νέο εργοδότη. Δεν με πείθει το σκεπτικό.   Στο (επαίσχυντο) κείμενο του νόμου (4093/2012), γράφει: στ) Έως ότου η ανεργία διαμορφωθεί σε ποσοστό κάτω του 10% αναστέλλεται η προσαύξηση του νομοθετικώς καθορισμένου νόμιμου κατώτατου μισθού και ημερομισθίου για προϋπηρεσία, που συμπληρώνεται μετά την 14.2.2012.   Δεν διαχωρίζει τους εργαζόμενους σε υφιστάμενους και μη. 

Συνάδελφοι το βιβλίο είναι  Βασίλης Πρασσάς  Εργατική νομοθεσία και μισθοδοσία ΠΡΑΚΤΙΚΌ ΓΡΑΦΕΊΟ Εκδόσεις 2014   Έχω και εγώ μια ένσταση στο παραπάνω όπως και σε κάποια άλλα σημεία του βιβλίου... Ο doctor θα μας διαφωτίσει... 

βέβαια για τις μέχρι τις 14/2/2012 προυπηρεσίες αυτό ισχύει(η οποιαδήποτε προυπηρεσία δηλ.) με την προυπόθεση ότι ο εργαζόμενος έχει προσκομίσει στον εργοδότη του αποδεικτικά της όποιας προυπηρεσίας του,σωστά?βέβαια δεν ξέρω αν σε μελλοντικό έλεγχο του ΙΚΑ , οι ελεγκτές έχουν το δικαίωμα να"αδιαφορήσουν" για το γεγονός αυτό και υπολογίσουν τριετίες τουλάχιστον από την 1/1/2002(έναρξη ΑΠΔ) χτυπώντας απλά τον ΑΜΑ του κάθε εργαζομένου.. 

ο ίδιος ο νόμος γράφει:     νομίζω είναι ξεκάθαρος ως προς τις άθλιες προβλέψεις του. 

Δηλαδή σε πρόσληψη που γίνεται μετά τις 14/2/2012 δεν υπολογίζεται προυπηρεσία? 

στ) Έως ότου η ανεργία διαμορφωθεί σε ποσοστό κάτω του 10% αναστέλλεται η προσαύξηση του νομοθετικώς καθορισμένου νόμιμου κατώτατου μισθού και ημερομισθίου για προϋπηρεσία, που συμπληρώνεται μετά την 14.2.2012     Απλά αν κάποιος είχε προϋπηρεσία έστω 2 τριετίες την 14/02/2012 και συνέχισε να εργάζεται ως σήμερα δεν πήρε άλλη προσαύξηση στο μισθό του λόγω ωρίμανσης. Αντίστοιχα αν σήμερα αλλάξει εργασία ο νέος εργοδότης μπορεί να υπολογίσει το μισθό του υπολογίζοντας την προϋπηρεσία των 2 τριετιών που είχε την 14/02/2012 ενώ με την απλή λογική έχει ήδη κλείσει και 3η τριετία.   Προσωπικά δεν το εφαρμόζω (έτσι δεν φοβάμαι μην κάνω λάθος ερμηνεία) και συμβουλεύω πάντα τις επιχειρήσεις να μην είναι τόσο μίζερες αν θέλουν να προοδεύσουν. Μιλάμε για 58,61€ διαφορά. δηλαδή (επί της ουσίας) ~22 ευρώ διαφορά στο ΙΚΑ. 

Δυστυχώς οι νέοι, οι πιτσιρικάδες που μπήκαν στην αγορά εργασίας από το 2011 και μετά, δεν "φορτώνουν" προϋπηρεσία. Το κακό είναι ότι δεν ιδρώνει το αυτί τους (δυστυχώς)...  Για τους νέους μιλάω... 

Είναι φοβερά καλά στημένο το "κόλπο"... Νεοεισερχόμενος στην αγορά εργασίας που του Αγίου Βαλεντίνου του '12 (την ημέρα εκείνη μπορεί να μοίραζε λουλούδια, αλλά δεν ήξερε τι τον περιμένει... ) δεν είχε προϋπηρεσία, θα πάρει (λέμε και καμιά μαλακία@) αύξηση την ημέρα μνήμης ενός άλλου "αγίου", δηλαδή το έτος 3965 όχι μ.Χ. αλλά μετά τη δευτέρα παρουσία Του... Σε ηλικία, τεσσάρων Χαϊλάντερ... Τότε δηλαδή, που προβλέπεται να έχει πέσει η ανεργία στην Ελλάδα, κάτω του 10%. Το δε ποσό της τυχούσας σύνταξης που (αν) μπορεί να πάρει κάποια στιγμή (συνεχίζουμε τις μαλακίες@) θα υπολογίζεται με ποσοστό αναπλήρωσης 65% του μέσου όρου του μισθού της τελευταίας 55ετίας του εργασιακού του βίου, δηλαδή αν, λέμε αν την πάρει, θα αντιστοιχεί σε 235 ολόκληρα ευρώ το έτος 12694 μ.Χ. ή (γιατί μπορεί να έχω κάνει και κανένα λάθος στους υπολογισμούς μου) + - 100 χρόνια...   #$^#$^#$!@$^%^&$@%$@%@% 

ΧΑΧΑΧΑ άψογος! 

Πηγες μου αναφερουν οτι το ετος 12694 η εισφορα υπερ εοπυυ απο 6% θα παει στο 122% οποτε θεωρω πιο εφικτο το -235 ευρω (ολοκληρα) 

Η προϋπηρεσία που έχει κάποιος ,σαν ελεύθερος επαγγελματίας,μετράει?σε πρόσληψη με ΕΓΣΣΕ?
 
Δείτε εδώ στην κωδικοποιημένη (μέχρι και 2005) ΕΓΣΣΕ: http://www.kepea.gr/uploads/filesup/egssekodikopoisi.pdf  γράφει για προϋπηρεσία σε εργοδότη.
 


  
 

Γιάννη, δες αν θέλεις και αυτό από το ΔΕΝ 1462/2005.
 


 Καλημέρα, καλή δύναμη.
 


 Υ.Γ.
 


 (δεν ξέρω αν ο σύνδεσμος από το dropbox θα δουλέψει αλλιώς, θα επανέλθω...)
 

είναι λίγο σύνθετο το θέμα της προυπηρεσίας μετά και το πάγωμα των τριετιών από το 2012 και εφεξής..πχ όσοι αμείβονται με την Ε.Γ.Σ.Σ.Ε. η προυπηρεσία τους μετράει μόνο για τον ίδιο κλάδο...δηλ. αν προσληφθεί καποιος ώς υπάλληλος γραφείου και είχε εργαστεί 15 χρονια ώς σερβιτόρος, δε μπαίνει καθόλου προυπηρεσία.
 
Δεν συμφωνώ κ.Κούρτη.
 


 Βάσει του Νόμου  4093/2012 ,  οι ως άνω προσαυξήσεις  λόγω προϋπηρεσίας καταβάλλονται σε εργαζόμενο με προϋπηρεσία σε οποιονδήποτε εργοδότη και με οποιαδήποτε ειδικότητα, για μεν τους εργατοτεχνίτες μετά τη συμπλήρωση του 18ου έτους της ηλικίας τους, για δε τους υπαλλήλους μετά τη συμπλήρωση του 19ου έτους της ηλικίας τους και ισχύουν για την συμπληρωθείσα υπηρεσία την 14.2.2012. (Υποπ. ΙΑ11 νόμου 4093/2012).
 


 Παραθέτω και το σχετικό άρθρο του taxheaven: http://www.taxheaven.gr/laws/circular/view/id/15303
 


 
  
 

εγώ αναφέρθηκα στην Ε.Γ.Σ.Σ.Ε. πχ. Εσείς σωστά μεν παραθέσατε τον 4093/2012 αλλά αυτός αφορά αυτούς που αμείβονται με το κατώτατο νόμιμο ημερομίσθιο στους οποίους προσμετράται η προυπηρεσία ανεξαρτήτου ειδικότητας μέχρι τις 14/2/2012
 

Συνάδελφε αν μπορείς εξήγησε το αυτό που γράφεις γιατί νομίζω ότι θα μπερδευτεί ο κόσμος που διαβάζει το θέμα , ο 4093 δεν αφορά και δεν συμπεριλαμβάνει την ΕΓΣΣΕ, από που το συνάγεις αυτό;
 

αυτό ακριβώς είπα και εγώ. Ο 4093 προφανώς και δε συμπεριλαμβάνει την ΕΓΣΣΕ. Ο διαχωρισμός που έκανα έγκειται στο θέμα της ειδικότητας διότι παίζει ρόλο στο αν θα προσμετρηθεί ή όχι η προυπηρεσία κάποιου.  Δηλαδή αν αμείβεται βάσει της ΕΓΣΣΕ ο νόμος γράφει ότι για να προσμετρήσει η προυπηρεσία(μέχρι τις 14.2.2012 ή και αν θέλει ο εργοδότης μέχρι και όποτε) θα πρέπει η απασχόλησή του να είναι ανάλογη με την σημερινή του ειδικότητα πχ υπάλληλος γραφείου με προυπηρεσία 8 ετών (2004-2012) αναλαμβάνει εργασία ώς υπάλληλος γραφείου σε μία εταιρεία.Αυτή η προυπηρεσία θα προσμετρηθεί. Σε αντίθετη περίπτωση όμως(δηλ. αν τα έτη 2004-2012 εργαζόταν ο εν λόγω σαν ψήστης σε σουβλατζίδικο ή σαν οτιδήποτε άλλο εκτός από υπάλληλος γραφείου) δεν θα προσμετρηθεί.
 
